OpenLLM-France/wikimedia huggingface dataset:
# Slanské Nové Mesto

Slanské Nové Mesto és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1332.
# Sluis

Sluis (zelandès: Sluus) és un municipi de la província de Zelanda, al sud dels Països Baixos. Es troba a la regió del Flandes zelandès. L'1 de gener de 2009 tenia 24.102 habitants repartits per una superfície de 307,01 km² (dels quals 26,81 km² corresponen a aigua). Limita al nord amb Vlissingen, a l'est amb Terneuzen, a l'oest amb Knokke-Heist i al sud amb Damme (B), Maldegem (B) i Sint-Laureins (B). El poble va conèixer el seu apogeu a l'edat mitjana quan va esdevenir un avantport per a Bruges, després de l'ensorrament del Zwin.

## Nuclis

| Oostburg4690 Breskens4280 Aardenburg2100 Sluis1990 IJzendijke1760 Schoondijke1270 Groede760 Hoofdplaat580 Eede540 Cadzand490 | Zuidzande470 Nieuwvliet310 Waterlandkerkje260 Retranchement230 Cadzand-Bad * 210 Sint Kruis130 Nummer Eén, * Slijkplaat * i Sasput * 130 Sint Anna ter Muiden50 Nieuwvliet-Bad * 40 |

## Administració

El consistori municipal consta de 19 membres, compost per:
* Partit del Treball (PvdA), 4 escons
* Nieuw West, 4 regidors
* Dorpsbelangen & Toerisme, 4 regidors
* Crida Demòcrata Cristiana (CDA), 3 escons
* Partit Popular per la Llibertat i la Democràcia (VVD), 2 escons
* Gemeenden Belangen, 2 escons

## Galeria d'imatges

* El terminal del Damse Vaart, antic canal que lligava Bruges a Sluis
* Panorama amb el belfort
* Torre Sint Anna

## Enllaços externs

* www.sluis.nl
# Pseudocoris aurantiofasciatus

Pseudocoris aurantiofasciatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba des del sud del Japó fins a Indonèsia i les Tuamotu.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chi c'è c'è

Chi c'è c'è és una pel·lícula de comèdia italiana de 1987 escrita, dirigida i protagonitzada per Piero Natoli.

## Argument

La història gira al voltant de Mercurio, un escriptor en crisi d'inspiració que busca una llar, amb una cama enguixada. Durant el seu vagar sense rumb, Mercury coneix diversos personatges, inclosos coneguts i desconeguts, que d'alguna manera marquen el transcurs dels seus dies.
La trobada més interessant per a Mercurio resulta ser la de Chiara, una aspirant a actriu que ha d'anar a Tunísia per feina; l'home fascinat i preocupat pel seu atractiu, es planteja la idea de seguir-la, ja que s'adona que pot haver trobat la seva musa inspiradora.

## Repartiment

* Piero Natoli: Mercurio
* Luisa Maneri: Chiara
* Lorenzo Alessandri
* Carlotta Natoli
* Annie Chaplin
* Flavio Andreini
* Anita Zagaria
* Nicola Pistoia
* Paola Nazzaro

## Referències

* ↑ Chi c'è c'è a Il Davinotti
* ↑ Chi c'è c'è a Il Cinematografo
# Vela (satèl·lit)

Vela, va ser el nom d'un grup de satèl·lits desenvolupats com a element del Vela Hotel del Projecte Vela dels Estats Units per vigilar el compliment del Tractat de prohibició parcial de proves nuclears de 1963 per part de la Unió Soviètica. Vela és l'abreviatura de vetllador, significat de "vigilant nocturn" en català.
Vela que va començar com un petit programa d'investigació amb pressupost reduït en 1959. Es va acabar 26 anys més tard com un sistema espacial militar amb èxit i rendible, que també va proporcionar les dades científiques sobre les fonts naturals de radiació espacial. En la dècada de 1970, la missió de detecció nuclear va passar a mans del sistema de Defense Support Program (DSP), i en la dècada de 1980, millorat pels sistemes de satèl·lits de Global Positioning System (GPS). El programa ara s'anomena Integrated Operational Nuclear Detection System (IONDS).

## Referències

* ↑ Encyclopedia Astronautica, Vela (anglès)

## Enllaços externs

* Schilling, Govert. Flash! The hunt for the biggest explosions in the universe. Cambridge University Press, 2002, p. 5–20. ISBN 0521800536.
* Includes material from NASA Goddard's Remote Sensing Tutorial Arxivat 2009-10-27 a Wayback Machine.
Viccionari
# Premis BAFTA de televisió

Els premis BAFTA de televisió (en anglès, British Academy Television Awards), també coneguts com els BAFTA, són els que concedeix l'Acadèmia Britànica d'arts cinematogràfiques i televisives (British Academy of Film and Television Arts) dins l'àmbit dels programes de televisió britànics; són anàlegs als Premis Emmy dels Estats Units. Cal diferenciar-los dels British Academy Film Awards, que són premis cinematogràfics.
Han estat concedits anualment des de 1955, i des d'abril del 2009 s'entreguen en una cerimònia a l'edifici Royal Festival Hall de Londres.

## Antecedents

Els primers premis BAFTA de televisió de 1955 consistien en 6 categories. Fins a 1958 eren concedits pel Guild of Television Producers and Directors. Des de 1958, després que el Guild es fusionés amb l'Acadèmia britànica de cinema, l'organització es coneixia amb el nom de Societat de les Arts de Cinema i televisió (Society of Film and Television Arts). El 1976 aquesta va passar a ser la British Academy of Film and Television Arts, fins a l'any 2007.
Des de 1968 fins a 1997 aquests premis de cinema i televisió es presentaven en una cerimònia conjunta coneguda com a premis BAFTA, però des de 1998 els premis es van dividir en dos. Els de televisió es presentaven l'abril en una cerimònia separada.
Els premis només estan oberts a produccions televisives britàniques amb excepció del premi Pioneer, que és votat per l'audiència. Són elegibles les produccions emeses per cable, per satèl·lit o televisió digital britànics emesos entre l'1 de gener i el 31 de desembre de l'any precedent.
Després que s'han rebut totes les entrades per a concursar es voten "on line" per tots els membres de l'Acadèmia. El guanyador s'escull entre quatre nominats per un jurat especial de nou membres de l'Acadèmia que no tinguin una connexió directa amb els programes o actuacions.
També hi ha un nombre de premis no competitius (honoraris); el premi Dennis Potter per a guions; el premi Alan Clarke per a creacions contributives; el premi Richard Dimbleby per a presentadors i altres ad hoc que no necessàriament es concedeixen cada any.
La cerimònia dels Premis s'emet a la televisió britànica, generalment l'endemà que hagi tingut lloc. La transmissió alterna cada any entre els dos principals canals de televisió del Regne Unit: BBC One i ITV1.

## Categories

Les categories principals presentades anualment són:
* Millor actor
* Millor actriu
* Millor comèdia (programa o sèrie); inclou comèdia verbal i xous d'esquetxos.
* Millor actuació còmica
* Millor sèrie dramàtica
* Millor actuació d'entreteniment
* Premi Flaherty al millor documental (que no formi part d'una sèrie de documentals)
* Lew Grade al millor programa d'entreteniment
* Cobertura de notícies
* Situation Comedy Award a la millor sitcom
* Millor programa d'esports
* Pioneer Award
* Premi Internacional

## Enllaços externs

* Pàgina oficial (anglès)
* Base de dades dels Premis BAFTA (anglès)
# Potwin

Potwin és una població dels Estats Units a l'estat de Kansas. Segons el cens del 2000 tenia 457 habitants.

## Demografia

Segons el cens del 2000, Potwin tenia 457 habitants, 187 habitatges, i 123 famílies. La densitat de població era de 767,2 habitants/km².
Dels 187 habitatges en un 33,2% hi vivien nens de menys de 18 anys, en un 53,5% hi vivien parelles casades, en un 8% dones solteres, i en un 34,2% no eren unitats familiars. En el 28,3% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,95.
Per edats la població es repartia de la següent manera: un 26% tenia menys de 18 anys, un 9% entre 18 i 24, un 28% entre 25 i 44, un 21,9% de 45 a 60 i un 15,1% 65 anys o més.
L'edat mediana era de 37 anys. Per cada 100 dones de 18 o més anys hi havia 94,3 homes.
La renda mediana per habitatge era de 39.091 $ i la renda mediana per família de 42.500 $. Els homes tenien una renda mediana de 31.544 $ mentre que les dones 18.375 $. La renda per capita de la població era de 18.254 $. Entorn del 4,7% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Potwin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Potwin». American Fact Finder. Oficina del Cens dels Estats Units, 12-01-2010.
# Tancon

Tancon és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 591 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | Michel Gautheron | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 409 | 441 | 403 | 412 | 457 | 480 | 591 |
| A partir de 1990: Població sense dobles comptes |||||||
# Classificació mundial de la FIFA

La classificació mundial de la FIFA/Coca-Cola es va introduir l'agost de 1993 amb la fi de permetre una comparació relativa entre les seleccions nacionals. Es prenen en compte per tant totes les seleccions nacionals afiliades a la FIFA sobre la base dels seus resultats durant els darrers vuit anys.
Des de la seva creació el 1993, la classificació ha estat criticada com un sistema menys fiable que aquell que fa servir el mètode Elo, el qual s'utilitza, per exemple, per classificar els jugadors d'escacs. No obstant això, la classificació mundial femenina de la FIFA utilitza el mètode Elo.
El juliol de 2006, la FIFA presenta una nova forma d'elaboració de la seva classificació mundial. El canvi més gran és que només es tindrien en compte els resultats dels darrers quatre anys i no pas dels vuit, com es feia abans. Al mateix temps, altres factors (resultat i importància del partit, valor de l'adversari, valor de la regió, nombre de partits jugats) són avaluats i analitzats, i finalment revisats. En última instància, hi ha dos elements que també són determinants per a la classificació: els gols marcats i l'avantatge de jugar de local.
Al setembre de 2017, la FIFA va anunciar que revisava el sistema de classificació i que després de finalitzar la Classificació de la Copa del Món de futbol 2018 semblant al sistema de classificació Elo suprimint la ponderació designada per a cada confederació a efectes de classificació.

## Referències

* ↑ Rumsby, Ben. «Fifa to review rankings system after friendlies harm England's World Cup seeding» (en anglès). The Telegraph, 04-09-2017. [Consulta: 8 setembre 2020].

## Enllaços externs

* Classificació completa a la pàgina web de la FIFA Arxivat 2011-08-29 a Wayback Machine. (castellà)
* Mètode usat per a la classificació Arxivat 2011-08-23 a Wayback Machine. (francès)
* Càlcul de la classificació FIFA Arxivat 2016-03-03 a Wayback Machine. (francès)
# Clinton (Illinois)

Clinton és una població dels Estats Units a l'estat d'Illinois. Segons el cens del 2000 tenia 7.485 habitants.

## Demografia

Segons el cens del 2000, Clinton tenia 7.485 habitants, 3.157 habitatges, i 2.001 famílies. La densitat de població era de 1.090,6 habitants/km².
Dels 3.157 habitatges en un 30,1% hi vivien nens de menys de 18 anys, en un 48,9% hi vivien parelles casades, en un 10,7% dones solteres, i en un 36,6% no eren unitats familiars. En el 32,5% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,3% tenia menys de 18 anys, un 8,5% entre 18 i 24, un 28,9% entre 25 i 44, un 21,5% de 45 a 60 i un 15,8% 65 anys o més.
L'edat mediana era de 37 anys. Per cada 100 dones de 18 o més anys hi havia 89,1 homes.
La renda mediana per habitatge era de 36.279 $ i la renda mediana per família de 48.024 $. Els homes tenien una renda mediana de 34.777 $ mentre que les dones 22.296 $. La renda per capita de la població era de 18.729 $. Aproximadament el 7,8% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Clinton». American Fact Finder. Oficina del Cens dels Estats Units, 12-01-2010.
# Charax serratus

Charax serratus és una espècie de peix de la família dels caràcids i de l'ordre dels caraciformes.

## Referències

* ↑ «Charax serratus Gronow in Gray, 1854» (en anglès).
* ↑ Scopoli J. A. 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Praga. Introd. Hist. Nat.. i-x + 1-506.
# Club Atlético General Lamadrid

El Club Atlético General Lamadrid és un club de futbol argentí de la ciutat de Buenos Aires, al barri de Villa Devoto.
El 21 de març de 2009, en un partit enfront Sportivo Barracas, 18 jugadors del Lamadrid van ser expulsats després d'una violenta baralla.
La temporada 2010-11 guanyà la Primera C Metropolitana i ascendí a Primera B Metropolitana.

## Palmarès

* Primera C (1): 2010-11
* Primera D (1): 1977

## Referències

* ↑ «Perfil a BDFA». BDFA. [Consulta: 16 desembre 2017].
* ↑ "Suspensión por la pelea en Bolívar", Clarín, 2009-03-22
* ↑ Referee sends off 18 players after mass brawl with fans in The Guardian
* ↑ Lamadrid salió campeón y ascendió a Primera B" - TyCSports, 2011-04-30 Arxivat 2012-04-05 a Wayback Machine. (castellà)

## Enllaços externs

* Lama website
* La Web del Hincha Carcelero
# Club Atlético General Paz Juniors

El Club Atlético General Paz Juniors és un club de futbol argentí de la ciutat de Córdoba. Va ser fundat el 27 d'abril de 1914.

## Palmarès

* Torneo Argentino A: 1
** 1999-2000

## Referències

* ↑ «Estadio de General Paz Juniors de Cordoba».
* ↑ Perfil a bdfa
* ↑ Perfil a soccerway
* ↑ Juniors celebró sus centenario

## Enllaços externs

* Web oficial (castellà)
# Cloritoide

El cloritoide és un mineral de la classe dels silicats, que pertany i dona nom al grup del cloritoide. Va ser descobert l'any 1835 a Kosoi Brod, Districte Federal dels Urals, a Rússia i va ser anomenat dos anys més tard per part de Gustav Rose en referència a les similituds visuals que té aquest mineral en comparació als minerals del grup de la clorita. Sismondita és un sinònim d'aquesta espècie.

## Característiques

El cloritoide és un nesosilicat de fórmula química Fe$^{2+}$Al₂O(SiO₄)(OH)₂ segon l'IMA. Existeixen dos politipus d'aquest mineral que cristal·litzen, un en el sistema monoclínic i l'altre, en el sistema triclínic, i ambdós tenen un hàbit cristal·lí pseudohexagonal. És de color verd fosc a verd grisenc o quasi negre i la seva duresa a l'escala de Mohs és 6,5.
Segons la classificació de Nickel-Strunz, el cloritoide pertany a «9.AF - Nesosilicats amb anions addicionals; cations en [4], [5] i/o només coordinació [6]» juntament amb els següents minerals: sil·limanita, andalucita, kanonaïta, cianita, mullita, krieselita, boromullita, yoderita, magnesiostaurolita, estaurolita, zincostaurolita, topazi, norbergita, al·leghanyita, condrodita, reinhardbraunsita, kumtyubeïta, hidroxilcondrodita, humita, manganhumita, clinohumita, sonolita, hidroxilclinohumita, leucofenicita, ribbeïta, jerrygibbsita, franciscanita, örebroïta, welinita, el·lenbergerita, magnesiocloritoide, ottrelita, poldervaartita i olmiïta.

## Formació i jaciments

El cloritoide es forma en els sediments pelítics i esquists metamorfosats en la biotita i el granat, i en zones estaurolita de grau inferior; i també en les vetes de quars carbonat i altres ambients hidrotermals.
El cloritoide ha estat trobat en molts indrets del món; havent-n'hi registrats més de 80 jaciments a Europa i més de 100 a Amèrica del Nord.
Sol trobar-se associat amb els següents minerals: moscovita, clorita, estaurolita, granat, kyanita, quars, mica i rútil.

## Grup del cloritoide

El grup del cloritoide és un grup de minerals que està format per quatre espècies minerals.
| Espècie | Fórmula |
| Cloritoide | Fe$^{2+}$Al₂O(SiO₄)(OH)₂ |
| Magnesiocloritoide | MgAl₂O(SiO₄)(OH)₂ |
| Ottrelita | Mn$^{2+}$Al₂O(SiO₄)(OH)₂ |
| Carboirita | Fe$^{2+}$Al₂O(GeO₄)(OH)₂ |

## Referències

* 1 2 3 «The New IMA List of Minerals – A Work in Progress – Updated: July 2016» (en anglès). IMA-CNMNC. Arxivat de l'original el 9 de setembre 2016. [Consulta: 25 octubre 2016].
* 1 2 «Cloritoide» (en anglès). Mindat. [Consulta: 7 novembre 2015].
* ↑ «Sismondite» (en anglès). Mindat. [Consulta: 14 febrer 2022].
* 1 2 3 «Cloritoide» (en anglès). Webmineral. Arxivat de l'original el 24 de setembre 2015. [Consulta: 25 octubre 2016].
* ↑ «Grup del cloritoide» (en anglès). Webmineral. [Consulta: 25 octubre 2016].
# Club Atlético San Cristóbal

* No s'ha de confondre amb Club Atlético San Cristóbal (República Dominicana).
El Club Atlético San Cristóbal fou un club de futbol veneçolà de la ciutat de San Cristóbal.
Fundat el 1980, dos anys més tard fou campió de lliga. i arribà a semifinals de la Copa Libertadores de América de 1983.
El 1985 es fusionà amb Deportivo Táchira per formar Unión Atlético Táchira. Després de la desaparició del club aparegué el San Cristóbal FC la temporada 1994/95, i més tard el Club Nacional Táchira.

## Palmarès

* Lliga veneçolana de futbol:
** 1982
* Segona Divisió de futbol:
** 1981

## Referències

* ↑ Fotografia a frenys.com
* ↑ Venezuela 1982 a rsssf
* ↑ Copa Libertadores de América 1983 a rsssf
* ↑ Venezuela 1994/95 a rsssf
* ↑ «Venezuela - List of Champions». RSSSF. [Consulta: 20 juny 2011].
# Coll del Dragó

El Coll del Dragó és una collada situada a 1.558,1 metres d'altitud al límit dels termes comunals de Censà i de Ralleu, tots dos de la comarca del Conflent, a la Catalunya del Nord. És un coll de muntanya situat al sud del terme comunal de Censà, a prop al sud-oest del poble d'aquest nom, i al nord-est del de Ralleu. És a l'extrem nord-oest del Serrat de les Canaletes.

## Referències

* ↑ El Coll del Dragó en els ortofotomapes de l'IGN
# Coll del Cavall Mort

El Coll del Cavall Mort és una collada dels contraforts nord-orientals del Massís del Canigó, a 1.457,4 metres d'altitud, en el terme comunal de Castell de Vernet, a la comarca del Conflent, de la Catalunya del Nord. Està situat a la zona central-occidental del terme de Castell de Vernet, a prop del límit amb Saorra. És a llevant del Roc de les Massotes, al capdamunt del Còrrec o Torrent de Través.

## Referències

* ↑ El Coll del Cavall Mort en els ortofotomapes de l'IGN
# Coll del Dormidor

El Coll del Dormidor és una collada situada a 1.941,1 metres d'altitud al límit dels termes comunals de Caudiers de Conflent, de la comarca del Conflent, i de Matamala, de la del Capcir, tots dos a la Catalunya del Nord.
És a l'extrem oest del terme de Caudiers de Conflent i a la zona sud-est del de Matamala, al costat de ponent del Bosc Estatal del Camí Ramader. És al sud-est del Puig del Caputxet i al nord-est del Dormidor.
Aquest coll sol ser lloc de pas de moltes excursions a peu, d'esquí de fons, amb raquetes o amb bicicleta de muntanya.

## Referències

* ↑ El Coll del Dormidor en els ortofotomapes de l'IGN
* ↑ Palau, 2001.
# Chevreaux

Chevreaux és un municipi francès situat al departament del Jura i a la regió de Borgonya - Franc Comtat. L'any 2007 tenia 147 habitants.

## Demografia
### Població

El 2007 la població de fet de Chevreaux era de 147 persones. Hi havia 57 famílies de les quals 23 eren unipersonals (15 homes vivint sols i 8 dones vivint soles), 19 parelles sense fills i 15 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 75 habitatges, 61 eren l'habitatge principal de la família, 13 eren segones residències i 1 estava desocupat. 75 eren cases i 1 era un apartament. Dels 61 habitatges principals, 51 estaven ocupats pels seus propietaris, 10 estaven llogats i ocupats pels llogaters i 1 estava cedit a títol gratuït; 1 tenia una cambra, 4 en tenien dues, 17 en tenien tres, 16 en tenien quatre i 23 en tenien cinc o més. 56 habitatges disposaven pel capbaix d'una plaça de pàrquing. A 31 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Chevreaux el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 4 |
| 0 | 80 a 84 | 4 |
| 0 | 75 a 79 | 8 |
| 0 | 70 a 74 | 8 |
| 8 | 65 a 69 | 8 |
| 8 | 60 a 64 | 4 |
| 8 | 55 a 59 | 4 |
| 4 | 50 a 54 | 4 |
| 0 | 45 a 49 | 4 |
| 16 | 40 a 44 | 4 |
| 4 | 35 a 39 | 12 |
| 0 | 30 a 34 | 4 |
| 4 | 25 a 29 | 8 |
| 4 | 20 a 24 | 0 |
| 8 | 15 a 19 | 0 |
| 8 | 10 a 14 | 4 |
| 12 | 5 a 9 | 12 |
| 8 | 0 a 4 | 0 |

## Economia

El 2007 la població en edat de treballar era de 80 persones, 55 eren actives i 25 eren inactives. De les 55 persones actives 54 estaven ocupades (31 homes i 23 dones) i 1 aturada (1 dona i 1 dona). De les 25 persones inactives 10 estaven jubilades, 6 estaven estudiant i 9 estaven classificades com a «altres inactius».

### Ingressos

El 2009 a Chevreaux hi havia 63 unitats fiscals que integraven 138 persones, la mediana anual d'ingressos fiscals per persona era de 16.838 €.

### Activitats econòmiques

L'any 2000 a Chevreaux hi havia 12 explotacions agrícoles que ocupaven un total de 208 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles
* Résumé statistique Fitxa resum de dades estadístiques de Chevreaux a l'INSEE.
* Évolution et structure de la population Fitxa amb el detall de dades de Chevreaux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Chiaki Minamiyama

Chiaki Minamiyama (南山 千明, 16 de octubre de 1985) és una futbolista japonesa.

## Selecció del Japó

Va debutar amb la selecció del Japó el 2010. Va disputar 4 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2010 | 4 | 2 |
| Total | 4 | 2 |

## Referències

* ↑ 2010 Japan Football Association(japonès)